CELEX: 31995D0059
Language: el
Date: 1995-03-02 00:00:00
Title: 95/59/ΕΚ: Απόφαση της Επιτροπής της 2ας Μαρτίου 1995 περί εγκρίσεως του προγράμματος εξάλειψης της νόσου του Aujeszky στην Αυστρία (Το κείμενο στη γερμανική γλώσσα είναι το μόνο αυθεντικό)

Avis juridique important

|

31995D0059

95/59/ΕΚ: Απόφαση της Επιτροπής της 2ας Μαρτίου 1995 περί εγκρίσεως του προγράμματος εξάλειψης της νόσου του Aujeszky στην Αυστρία (Το κείμενο στη γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 055 της 11/03/1995 σ. 0042 - 0042

ΑΠΟΦΑΣΗ ΤΗΣ ΕΠΙΤΡΟΠΗΣ της 2ας Μαρτίου 1995 περί εγκρίσεως του προγράμματος εξάλειψης της νόσου του Aujeszky στην Αυστρία (Το κείμενο στη γερμανική γλώσσα είναι το μόνο αυθεντικό) (95/59/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας  και της Σουηδίας, και ιδίως το άρθρο 9,  Εκτιμώντας:  ότι άρχισε να εφαρμόζεται στην Αυστρία πρόγραμμα εξάλειψης της νόσου του Aujeszky το 1986- ότι, σύμφωνα με το άρθρο 9 παράγραφος 2 της οδηγίας 64/432/ΕΟΚ, η Επιτροπή εξέτασε το εν λόγω πρόγραμμα- ότι πληροί τα κριτήρια που ορίζονται στο άρθρο 9 παράγραφος 1 της εν λόγω οδηγίας και μπορεί επομένως να εγκριθεί- ότι η Αυστρία, με επιστολή της 16ης Νοεμβρίου 1994, υπέβαλε στοιχεία σχετικά με το πρόγραμμά της για την εξάλειψη της νόσου του Aujeszky- ότι το πρόγραμμα θα έπρεπε να καταστήσει δυνατή την εξάλειψη, από την Αυστρία, της νόσου του Aujeszky- ότι η κατάσταση όσον αφορά την εν λόγω νόσο στην Αυστρία πρέπει να επανεξετασθεί εντός δύο ετών- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Το πρόγραμμα για την εξάλειψη της νόσου του Aujeszky από την Αυστρία εγκρίνεται για περίοδο δύο ετών.   Άρθρο 2  Η Αυστρία θέτει σε ισχύ μέχρι την 1η Μαρτίου 1995 τις νομοθετικές, κανονιστικές και διοικητικές διατάξεις για την εφαρμογή του προγράμματος που αναφέρεται στο άρθρο 1.   Άρθρο 3  Η παρούσα απόφαση αρχίζει να ισχύει την 1η Μαρτίου 1995.   Άρθρο 4  Η παρούσα απόφαση απευθύνεται στην Αυστριακή Δημοκρατία.  Βρυξέλλες, 2 Μαρτίου 1995.  Για την Επιτροπή Franz FISCHLER Μέλος της Επιτροπής  (1) ΕΕ αριθ. 121 της 29. 7. 1964, σ. 1977/64.